**Zápisnica z  verejného zasadnutia Obecného zastupiteľstva obce Turany nad Ondavou konaného dňa 18.12.2018 o 18:00 hod. v kancelárii starostu obce**

 **Program:**

**1. Otvorenie**

**2. Voľba zapisovateľa a overovateľov zápisníc zo zasadnutia OZ**

**3. Schválenie programu OZ**

**4. Kontrola plnenia uznesenia z ustanovujúceho zasadnutia OZ**

**5.  Činnosti OcÚ**

**6. Úprava rozpočtu pre rok 2018**

**7. Návrh rozpočtu pre roky 2019 - 2021**

**8. Odmeňovanie poslancov za uplynulé obdobie**

**9. Zmena v odmeňovaní poslancov na nasledujúce obdobie**

**10. Rôzne, diskusia**

**11. Záver**

**Prítomní**: poslanci OZ, hlavný kontrolór obce (viď prezenčná listina), verejnosť

**K bodu č. 1 - Otvorenie**

Zasadnutie OZ otvoril a prítomných privítal starosta obce Mgr. Ján Jakubov. Zároveň skonštatoval, že sú prítomní všetci poslanci a rokovanie Obecného zastupiteľstva obce Turany nad Ondavou je uznášaniaschopné. Zasadnutie nie je nahrávané na diktafón.

Ďalej starosta obce oboznámil prítomných s programom OZ, ktorý bol poslancom spolu s rozpočtom obce zaslaný pred zasadnutím OZ mailom.

Na podnet poslanca Ľ. Jurečka bol do programu doplnený bod č.8. Mgr. M. Štofirová požiadala o doplnenie bodu č.3 a o presun bodu č.2.

**K bodu č.2** - **Voľba zapisovateľa a overovateľov zápisníc zo zasadnutia OZ**

Starosta obce navrhol za zapisovateľku Mgr. M. Štofirovú, za overovateľov p. J. Mačeja a Ľ. Jurečka. Mgr. M. Štofirová s návrhom na zapisovateľku súhlasila, podotkla však, že takáto voľba by mala prebehmúť na každom zastupiteľstve. Starosta obce dal hlasovať:

a) za návrh, aby za zapisovateľku bola zvolená Mgr. Marta Štofirová:

Za: 4 poslanci, Proti: 0, Zdržal sa: 0 (Mgr. Štofirová sa na hlasovaní nezúčastnila)

b) za návrh, aby za overovateľov boli zvolení poslanci –

 J. Mačej – Za: 4 poslaci, Proti: 0, Zdržal sa: 0 (J. Mačej nehlasoval)

 Ľ. Jurečko - Za: 4 poslaci, Proti: 0, Zdržal sa: 0 (Ľ. Jurečko nehlasoval)

Za zapisovateľku zápisníc zo zasadnutí OZ bola zvolená Mgr. Marta Štofirová, za overovateľov J. Mačej a Ľ. Jurečko s tým, že ak niekto z nich nebude na niektorom zasadnutí OZ prítomný, uskutoční sa nová voľba.

**K bodu č. 3** - **Schválenie programu OZ**

Starosta obce dal hlasovať za schválenie programu: Za: 5 Proti: 0 Zdržal sa: 0

**K bodu č. 4 - Kontrola plnenia uznesenia z ustanovujúceho zasadnutia OZ**Starosta obce skonštatoval, že z ustanovujúceho zasadnutia nevyplývali žiadne úlohy.

**K bodu č. 5 – Činnosti OcÚ**

V tomto bode starosta informoval o aktuálnej činnosti OcÚ v rámci realizácie projektuRekonštrukcia kultúrno-správnej budovy v obci Turany nad Ondavou:

- výmena ústredného kúrenia, okien, dverí, natiahnutie fasádnej farby na prednej časti budovy. Začalo sa s výmenou svietidiel za úspornejšie LED, plánuje sa inštalácia vzduchotechniky so sály. Starosta obce v tomto bode zdôraznil, že stavebné práce na projekte budú pokračovať v závislosti od počasia, termín ukončenia prác je preto možné na základe zmluvy predĺžiť. Ľ. Jurečko sa pýtal, či je bezbariérový vstup do budovy zahrnutý v projekte a či ministerstvo bude akceptovať zmenu termínu ukončenia prác na projekte.. Starosta obce na prvú aj druhú časť otázky odpovedal kladne, no bezbariérový vstup bude len k pošte.
Ďalej sa pracuje na úprave Klubu mladých, ktorý bude v najbližšej dobe daný do prevádzky bez väčších nákladov, ktoré budú spojené predovšetkým s internetovým prívodom. Starosta obce sa zaviazal zabezpečiť viac posypového materiálu na cesty v zimnom období, predovšetkým na križovatkách, stúpaniach a ostatné cesty budú posypané aspoň z jednej strany.

**K bodu č. 6 - Úprava rozpočtu pre rok 2018**

V tomto bode hlavný kontrolór obce prečítal odborné stanovisko k návrhu na zmenu rozpočtu pre rok 2018 z hľadiska metodickej správnosti i vecného hľadiska a navrhol prijať a schváliť úpravy rozpočtu. Zároveň poskytol informácie o použití finančných prostriedkov z rezervného fondu. Starosta dal následne hlasovať:

1. za súhlas so stanoviskom hlavného kontrolóra:

Za: 5 poslanci Proti: 0 Zdržal sa: 0

1. za návrh v zmene rozpočtu pre rok 2018:

Za: 5 poslanci Proti: 0 Zdržal sa: 0

b) za použitie rezervného fondu:

 Za: 5 poslanci Proti: 0 Zdržal sa: 0

**K bodu 7 : Návrh rozpočtu pre roky 2019 - 2021**

Starosta obce informoval o návrhu rozpočtu obce pre roky 2019 – 2021 ako o prebytkovom.

Hl. kontrolór poskytol odborné stanovisko z metodického a vecného hľadiska a odporučil tento návrh schváliť ako východiskový rozpočet.

Starosta vyhlásil k tomuto bodu rozpravu, do ktorej sa zapojil poslanec Jurečko s otázkou, či sa v budúcnosti uvažuje o úvere v súvislosti s projektom. Starosta aj kontrolór túto myšlienku zatiaľ popreli.

Starosta dal hlasovať:

1. za súhlas so stanoviskom hlavného kontrolóra

Za: 5 poslanci Proti: 0 Zdržal sa: 0

b) o  rozpočte obce pre rok 2019:

Za: 5 poslanci Proti: 0 Zdržal sa: 0

c) o návrhu rozpočtu obce pre roky 2019 – 2021:

Za: 5 poslanci Proti: 0 Zdržal sa: 0

**K bodu 8- Odmeňovanie poslancov za uplynulé obdobie**

Starosta informoval poslancov OZ o spôsobe odmeňovania poslancov za obdobie roku 2018 v zmysle zásad o odmeňovaní poslancov, ktorým boli schválené na predchádzajúcich zasadnutiach OZ odmeny: 200 eur pre poslanca OZ, 300 eur pre zástupcu starostu obce. Tieto odmeny budú bývalým poslancom zúčtované v januári a vyplatené vo februárovej výplate. Vyhlásil rozpravu k tejto téme: kontrolór sa zaujímal o spôsob vyplácania, či výška odmeny je ovplyvnená počtom účastí poslanca na zasadnutí OZ, alebo je vyplácaná bez ohľadu na tento počet. Starosta obce odpovedal, že poslancom je vyplácaná táto suma bez ohľadu na účasti na zasadnutiach. Kontrolór obce odporučil v novom hlasovaní zohľadniť túto skutočnosť a výšku odmeny prispôsobiť počtu účasti poslancov na zasadnutiach OZ. Mgr. Perátová reagovala poznámkou týkajúcou sa odhlásenia zo sociálnej poisťovne, čo starosta obce vysvetlil možnosťou jednorázového prihlásenia sa a odhlásenia z nej.

Starosta dal hlasovať za výšku pomernej časti, resp. alikvotnej čiastky vyplácania odmien poslancom v zmysle zákona o odmeňovaní poslancov:

Za: 5 poslanci Proti: 0 Zdržal sa: 0

**K bodu č.9 - Zmena v odmeňovaní poslancov na nasledujúce obdobie**

Starosta obce informoval prítomných o návrhu Ľ. Jurečka a odovzdal mu slovo. Ľ. Jurečko navrhol namiesto odmien pre poslancov paušálnu náhradu pre poslanca. Po vzájomnej debate so starostom, kontrolórom a ostatnými poslancami dal starosta hlasovať o presune tohto bodu programu na nasledujúce zasadnutie OZ:

Za: 5 poslanci Proti: 0 Zdržal sa: 0

 Na základe hlasovania sa tento bod presúva na ďalšie zasadnutie OZ z dôvodu dôkladného preskúmania tohto návrhu.

**K bodu č. 10. Rôzne, diskusia**

Starosta obce informoval poslancov OZ o termínoch konania zasadnutí, navrhol v mesiaci marec, jún, september a december, v prípade potreby častejšie. Na podnet hlavného kontrolóra sa určili aj predbežné body jednotlivých zasadnutí:

3/2019: financovanie zateplenia budovy, Deň matiek, autobusová zastávka (návrh P. Gombitu)

6/2019 : záverečný účet

9/2019 : čerpanie rozpočtu ku 30.6.2019

12/2019 : rozpočet a jeho zmena

Prebehla diskusia o aktuálnych problémoch v obci, o tom, čomu je nutné sa venovať: napr. osvetlenie ulice pri zdravotnom stredisku, bytových jednotkách (navrhla Štofirová), oplotenie ihriska (návrh P. Gombitu), oplotenie cintorína (návrh starostu obce). Kontrolór obce odporučil urobiť zoznam problémov a rozhodnúť sa pre priority s ohľadom na možnosti obce. Ľ. Jurečko vyslovil pripomienku na adresu starostu obce, aby informoval poslancov OZ o prebiehajúcich výzvach.

Starosta informoval prítomných o nutnosti zorganizovať brigádu po ukončení stavebných prác na zatepľovaní budovy. Martina Gombitová upozornila starostu obce na nepriaznivé počasie a vyslovila obavy v súvislosti s nanášaním fasády na budovu obecného úradu.

Mgr. P. Rybár navrhol zorganizovať pinpongový turnaj. Po krátkej debate bol dohodnutý termín akcie spojený s občerstvením – 30.12.2018. Starosta prisľúbil na Silvestra kúpu ohňostroja vo výške do 300 eur, ktorá je na to vyčlenená aj v rozpočte obce. Silvestrovské posedenie sa uskutoční v školskej jedálni na základe zistenia záujmu zo strany verejnosti.

Starosta obce ďalej predniesol návrh o obnove zabíjačky spojenej s ukončením stavby na projekte. Ľ. Jurečko odporučil pred ukončením prác zvolať zasadnutie OZ a dohodnúť sa o ďalšom postupe. Mgr. P. Rybár a Ľ. Jurečko vyslovili prosbu o sprístupnení vchodu do posilňovne, ktorému bráni postavené lešenie.

Starosta obce informoval o stave inventúry ZŠ a školskej jedálne, ktorá bola úlohou predchádzajúcich poslancov s výsledkom, že nedošlo ku schváleniu vyraďovacieho protokolu. Mgr. Martina Perátová sa prihlásila o slovo so správou o činnosti inventarizačnej komisie, ktorej bola členkou. Oboznámila prítomných o výsledkoch fyzickej inventarizácie, dokladová inventarizácie uskutočnená nebola. Poukázala na sťažené podmienky pri realizácii inventúry, keďže prebiehala po 2 rokoch od vyradenia ZŠ zo siete škôl a časť majetku nemali možnosť dohľadať. Kontrolór obce odporučil dokončiť inventarizáciu s bývalou inventarizačnou komisiou do konca decembra 2018.

Mgr. M. Štofirová sa zaujímala o vianočnú výzdobu v obci. Starosta informoval o jej realizácii – stromček pri OcÚ, ozdoby na osvetlení.

**K bodu č. 10 – Uznesenie.**

Bolo prijaté uznesenie č. /2018

**K bodu č.11 – Záver.**

 Starosta poďakoval prítomným za účasť a zasadnutie ukončil.

Zapísala: Mgr. Marta Štofirová Mgr. Ján Jakubov

Overovatelia: starosta obce

 Ján Mačej, Ľubomír Jurečko

**uznesenie č. /2018.**

**Obecného zastupiteľstva obce Turany nad Ondavou zo dňa 18.12.2018**

 Obecné zastupiteľstvo v obci Turany nad Ondavou

1. **Schvaľuje**

 **A.1 Zmenu rozpočtu obce pre rok 2018**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

 **A.2 Použitie rezervného fondu vo výške 7000 eur**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

 **A.3 Presun bodu č.9 : Zmena v odmeňovaní poslancov OZ na nasledujúce zasadnutie**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**A.4 vyplácanie odmien predchádzajúcim poslancom v zmysle zákona o odmeňovaní poslancov vo výške pomernej časti**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

1. **Berie na vedomie**

**B.1 Doplnenie programu zasadnutia OZ obce Turany nad Ondavou**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**B.2 Voľbu zapisovateľa a overovateľov zápisníc zo zasadnutí OZ**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**B.3 Informácie o činnosti OcÚ**

**B.4 Stanovisko hlavného kontrolóra obce Ing. Poláka k zmene rozpočtu obce pre rok 2018, použitiu rezervného fondu i k návrhu rozpočtu pre roky 2019 - 2021**

 Hlasovanie poslancov : Počet poslancov: 5 Prítomní poslanci :5

 Za : 5 Proti:0 Zdržal sa : 0

 Za: Mgr. Štofirová, Ľ. Jurečko, P. Gombita, Mgr. P. Rybár, J. Mačej

**B.5 Plán zasadnutí OZ**

**C. Ukladá**

 **C.1 Starostovi obce a inventarizačnej komisii dohľadať chýbajúce veci a pripraviť návrh pre vyraďovaciu komisiu**

T: december 2018 Z: starosta, bývalí poslanci OZ

 **C.2 Starostovi obce zabezpečiť posypový materiál na cesty**

T: priebežne Z: starosta

**C.3 Starostovi obce vyplatiť bývalým poslancom odmeny v zmysle zákona o odmeňovaní**

T: február 2019 Z: starosta

**C.4 Starostovi obce preskúmať zmenu v odmeňovaní poslancov v zmysle zákona za paušálne náhrady**

T: do najbližšieho zasadnutia Z: starosta

**C.5 Starostovi obce informovať poslancov OZ o prebiehajúcich výzvach**

T: stály Z: starosta

**C.6 Poslancom a starostovi obce spísať zoznam najdôležitejších problémov v obci**

T: najbližšie zasadnutie OZ Z: starosta, poslanci OZ

**C.7 Zorganizovať pinpongový turnaj v obci**

T: 30.12. 2018 Z: Mgr. P. Rybár

**C.8 Starostovi a poslancom OZ pri prejavenom záujme zo strany verejnosti zorganizovať silvestrovské posedenie v školskej jedálni**

T: 31.12. 2018 Z: starosta, poslanci OZ

Podpísané dňa:

Mgr. Ján Jakubov

 starosta obce